denn hüt hani mal usgschlafe. also... naja. irgedwie han ich immer sgfühl, ich verpassi öppis wenn ich zlang schlaf. drum bini au hüt am 9ni ufgstande anstadt wi üblich am 7.30. denn schön düscheled und denn hani mi uf de wäg is richmond centre (ich han usegfunde wis shoppincentre heisst... :D) gmacht. will!! nämli mis natel gspunne hät. also ja... ich han de pinn 3mal "falsch" igeh (obwohl ich no jetzt 100%ig sicher bin, dass er gstumme hät) und denn heti selle de puk igeh und vo dem hani dementsprächend no weniger ahnig gha. denn isch mis natel gsperrt gsi und ich nöch anere krise. :D jaaaja, ämli het mer de netti ronaldo oder wi de typ usm "fido"-shop (wi swisscom-shop) das alles wider zrächt gmacht und min natel gaht wider. (mami: han d schue aaprobiert und sie sind definitiv nüt! *gspart*) denn het mer d anthea aglüte und mer hend für de namitag abgmacht. und jaaaa laura, es isch schlecht für mis änglisch. aber di arm anthea hets nöd so guet wi ich. si läbt bi ere indische familie und sie chan scho jetzt besser änglisch we die. und ihri gaschtmueter het 9 oder 10 schwöschtere und jede tag chunt eini zu bsuech und denn wird hindi gredet und sie verstaht eifach null und garnüt. und sie het kein compi und het bis jetzt alles zfuess müäsä mache. (und sie macht kei liächtathletik, also sie würd nöd freiwillig zum richmond centre jogge... :D *tummi idee gsi*) ämel han ich ihre hüt namitag steveston und s touri-"büro" vorgstellt und mer sind es schloss für ihres chrüppelvelo go poschte. und also ich chan (au wenn mer sich das nöd chan vorstelle *gruess a all us de hopro* :D) doch scho chli meh änglisch we auscho und han drumm nach allem müäsä fröge. (d anthea wo zerscht höchscht amused über mini 100erte richmond-maps gsi isch het am ändi vom namitag au öppe 4 gah!! hahahaha, maps sammle isch asteckend. :D)